ჯეიმს კრეიგ უოტსონი

ჯეიმს კრეიგ უოტსონი (ინგლ. James Craig Watson; დ. 28 ღურთუთა, 1838, ფინგალი, ონტარიო, კანადა — ღ. 22 გერგობათუთა, 1880, მადისონი, ვისკონსინი, ააშ) — კანადარი-ამერიკალი ასტრონომი.

+ ასტეროიდეფი, ნამუეფსჷთ ჯ. კ. უოტსონიქ მიოგორუ ასტეროიდიშ ჯოხოდვალა  ძირაფაშ თარიღი 79 ევრინომა  14 ეკენია, 1863 93 მინერვა  24 მარაშინათუთა, 1867 94 ავრორა  6 ეკენია, 1867 100 ჰეკატე  11 კვირკვე, 1868 101 ელენა  15 მარაშინათუთა, 1868 103 ჰერა  7 ეკენია, 1868 104 კლიმენე  13 ეკენია, 1868 105 არტემიდა  16 ეკენია, 1868 106 დიონა  10 გჷმათუთა, 1868 115 თირა  6 მარაშინათუთა, 1871 119 ალთაია  3 პირელი, 1872 121 ჰერმიონე  12 მესი, 1872 128 ნემეზიდა  25 გერგობათუთა, 1872 132 ეთრა  13 მანგი, 1873 133 კირენე  16 მარაშინათუთა, 1873 139 ჟუიხუა  10 გჷმათუთა, 1874 150 ნიუვა  18 გჷმათუთა, 1875 161 ათჰორი  19 პირელი, 1876 168 სიბილა  28 ეკენია, 1876 174 ფედრა  2 ეკენია, 1877 175 ანდრომაქე  1 გჷმათუთა, 1877 179 კლიტემნესტრა  11 გერგობათუთა, 1877

ჯეიმს კრეიგ უოტსონი გურაფულენდჷ კლასიკურ ნინეფს, მიჩიგანიშ უნივერსიტეტის, სოდეთ მიპალუ ბაკალავრიშ ხარისხი. უკულ გურაფა გაგინძორჷ მაგისტრატურას დო მიპალუ მაგისტრიშ ხარისხი ასტრონომიას, ფრანც ბრიუნოვიშ ხემანჯღვერობათ. გურაფაშ თებაშ უკული უოტსონი მუშენდჷ დეტროიტიშ ობსერვატორიას. 1863-1879 წანეფს უოტსონი რდჷ დეტროიტიშ ობსერვატორიაშ დირექტორი. 

უოტსონი ოკათუდჷ შხვადოშხვა ომენცარე ექსპედიციეფს: 1869 წანას - მაუნტ-ფლეზენთის (აიოვა), 1870 წანას - სიცილიას, 1874 წანას - პეკინს (ჩინეთი), 1878 წანას - ვაიომინგის. ჸათე ექსპერიმენტეფიშ ღანკი რდჷ ბჟაშ გეუკუმელაფაშ დო მორღაშ ტრანზიტიშ რკვიება. 

მუში მენცარული კარიერაშ გოძვენას უოტსონიქ მიოგორუ 22 ასტეროიდის დო შხვადოშხვა კომეტეფს. 

უოტსონის ჯერდჷ ჰიპოთეზური პლანეტა ვულკანიშ არსებობაშ. 

ჯეიმს კრეიგ უოტსონიქ 1869 წანას მიპალუ ლალანდიშ პრემია. რდჷ ააშ-იშ მენცარობეფიშ ერუანული აკადემიაშ დო ამერიკაშ ფილოსოფიური ჯარალუაშ მაკათური. 

ჯეიმს კრეიგ უოტსონიქ ღურუ 1880 წანაშ 22 გერგობათუთას, 42 წანერქ, პერიტონიტით. დასაფულებური რე ფორესტ-ჰილიშ (ენ-არბორი) სასაფლას.

რესურსეფი ინტერნეტის



Obituary, Scientific American, "James C. Watson", 25 December 1880, p. 405

კატეგორია:ამერიკალეფი
კატეგორია:ამერიკალი ასტრონომეფი